
	1.
	Pán maǵlıwmatları

	Pán/modul kodı
AIBA1104
	Oqıw jılı
2026-2027
	Semestr
1
	ECTS – Kreditler
4

	Pán/modul túri
Májbúriy
	Bilimlendiriw tili
Qaraqalpaq
	Oqıw rejedegi tártip nomeri
1.03
	Háptedegi sabaq saatları
3

	Pánniń atı
Informaciyalardı qayta islew hám algoritmlestiriw
	Jámi júkleme (saat)
	Auditoriya sabaqları jámi – 48 saat, sonnan:
	Ózbe-tinshe (saat)
	Kurs jumısı

	
	
	Lekciya
	Ámeliy
	Lab.
	
	

	
	120
	30
	18
	–
	72
	–



	2.
	Pánniń mazmunı

	Pánniń maqseti - studenlerde informaciyanı kompyuterde sáwlelendiriw hám qayta islew principleri, algoritmlik pikirlew hámde C++ tili járdeminde programmalastırıw hám olardıń ónimliligin bahalaw boyınsha bilim hám kónlikpelerdi qáliplestiriwden ibarat.
Pánniń wazıypaları - informaciya, onıń ólshem birlikleri, sanaq sistemaları hám kodlaw usılların úyreniw; algoritm túsinigi hám onı súwretlew usılların túsindiriw; C++ tiliniń tiykarǵı konstrukciyaları, funkciyalar, massiv hám qatarlar, kórsetkishler hámde fayllar menen islewdi ózlestiriw; izlew hám sortlaw algoritmlerin hámde tiykarǵı maǵlıwmatlar strukturaların (baylanısqan dizim, stek, gezek, xesh-keste, terek, graf) úyreniw; algoritmlerdiń esaplaw quramalılıǵın tallaw kónlikpesin qáliplestiriw; alınǵan bilimlerdi mexatronika hám robototexnika sistemalarında sensor maǵlıwmatların qayta islew hám jobalastırıw máselelerinde qollawǵa tayarlaw.



	3.
	Pándi ózlestiriw ushın zárúr baslanǵısh bilimler

	1.
	Matematika

	2.
	Informatika



	4.
	Bilimlendiriw nátiyjeleri (BN)

	
	Kásiplik kompetenciyalar:

	BN1
	informaciya túsinigi, onıń ólshem birlikleri, sanaq sistemaları hámde sanlar hám simvollardı kompyuterde súwretlew (ASCII, Unicode) tiykarların biliwi kerek;

	BN2
	algoritm túsinigi, qásiyetleri, súwretlew usılları (blok-sxema, psevdokod) hámde algoritmlerdiń esaplaw quramalılıǵın bahalaw tiykarların biliwi kerek;

	BN3
	C++ programmalastırıw tiliniń maǵlıwmatlar tipleri, basqarıw konstrukciyaları, funkciyaları, kórsetkishleri hám dinamikalıq yadtı basqarıw principleri tuwralı bilimge iye bolıwı kerek;

	BN4
	tiykarǵı maǵlıwmatlar strukturaları (massiv, baylanısqan dizim, stek, gezek, xesh-keste, terek, graf) hám olar boyınsha ámellerdiń qásiyetlerin biliwi kerek;

	BN5
	izlew hám sortlaw algoritmleriniń islew principleri hámde qollanıw tarawların biliwi kerek;

	BN6
	mexatronika hám robototexnika sistemalarında informaciyanı qayta islew (sensor maǵlıwmatların oqıw, filtrlew, jobalastırıw) máselelerin algoritmlestiriw múmkinshilikleri haqqında kózqarasqa iye bolıwı kerek;

	
	Kónlikpeler:

	BN7
	máseleni algoritmlestire alıw, C++ tilinde programma jazıw, kompilyaciyalaw, testlew hám qátelerdi tawıp dúzetiw (debugging) kónlikpesine iye boladı;

	BN8
	máseleniń qásiyetine sáykes maǵlıwmatlar strukturası hám algoritmin tańlay alıw hámde C++ standart kitapxanası (STL) konteynerlerinen paydalanıw kónlikpesine iye boladı;

	BN9
	tekstli hám sanlı informaciyanı fayldan oqıw, sortlaw, izlew, filtrlew hám nátiyjelerdi faylǵa jazıw kónlikpesine iye boladı;

	BN10
	algoritmlerdi waqıt hám yad boyınsha tallay alıw, programma kodın hújjetlestiriw hámde ashıq derekler hám texnikalıq ádebiyatlar menen ózbetinshe islew kónlikpesine iye boladı.



	5.
	Pán mazmunı hám sabaqlar forması:
	Saat

	
	Lekciya (L)
	30

	[bookmark: _GoBack]

	L2
	Algoritm túsinigi. C++ programmasınıń dúzilisi. Algoritm, onıń qásiyetleri hám súwretlew usılları. Programmalastırıw tilleri, kompilyator hám interpretator. Maǵlıwmat tipleri, ózgeriwshi hám konstantalar, ańlatpalar, cin/cout arqalı kirgiziw-shıǵarıw. [1,6,10,12,13]
	2

	L3
	Basqarıw konstrukciyaları. Sızıqlı, tarmaqlanıwshı hám tákirarlanıwshı algoritmler. Shártli operatorlar (if–else, switch), tákirarlaw operatorları (for, while, do–while), break hám continue. [1,7,10,13]
	2

	L4
	Funkciyalar hám rekursiya. Funkciyanı járiyalaw hám anıqlaw. Parametrlerdi mánis hám silteme boyınsha jiberiw. [2,10,12,13]
	2

	L5
	Massivler, vektorlar hám tekstli informaciyanı qayta islew. Bir hám kóp ólshemli massivler. C-qatarlar hám std::string, qatarlar ústinde ámeller. [1,2,10,12,13]
	2

	L6
	Strukturalar, kórsetkishler hám dinamikalıq yad. struct tipi hám jazıwlar menen islew. Kórsetkish hám silteme túsinikleri. Stek hám dinamikalıq yad (heap). [10,12,13]
	2

	L7
	Fayllar hám aǵımlar menen islew. Informaciyanı qayta islew konveyeri. Kirgiziw-shıǵarıw aǵımları (istream, ostream). Fayl aǵımları (ifstream, ofstream), tekstli hám ekilik fayllar. CSV formatın oqıw hám jazıw. [2,10,13]
	2

	L8
	Algoritmlerdi analizlew. Algoritm ónimliligi túsinigi. Waqıt hám yad boyınsha quramalılıq. [1,4,11,14,15]
	2

	L9
	Izlew algoritmleri. Sızıqlı izlew. Binar izlew, onıń invariantı hám quramalılıǵı. [1,4,13,14]
	2

	L10
	Sortlaw algoritmleri I: ápiwayı usıllar. Sortlaw máselesi, turaqlılıq hám ornında (in-place) sortlaw túsinikleri. Kóbikli, tańlaw hám qosıw usılları menen sortlaw, olardıń quramalılıǵı. [1,4,13,14,15]
	2

	L11
	Sortlaw algoritmleri II: ónimli usıllar. “Bólip tasla hám ústemlik et” paradigması. Birlestirip sortlaw (merge sort) hám tez sortlaw (quicksort). [3,4,11,15]
	2

	L12
	Sızıqlı maǵlıwmatlar strukturaları. Abstrakt maǵlıwmat túri (ADT) túsinigi. Bir tárepleme hám eki tárepleme baylanısqan dizim. Stek, gezek hám deque. [1,3,8,12,14]
	2

	L13
	Xesh-kesteler hám associativ konteynerler. Sózlik (map) hám jıynaq (set) ADR ları. Xesh-funkciya túnigi. [1,3,13,14,15]
	2

	L14
	Terekler hám úyindiler. Informaciyanı qısıw. Ekilik terek, terekti aylanıp shıǵıw usılları. Ekilik izlew teregi (BST): qosıw, izlew, óshiriw. Informaciya kólemi hám entropiya tuwralı túsinik. Xaffman kodlaw algoritmi járdeminde tekstti qısıw. [3,9,12,16]
	2

	L15
	Graflar tiykarları hám graflarda izlew. Graf túsinigi, baǵdarlanǵan hám baǵdarlanbaǵan graflar. [1,3,4,11,14]
	2

	
	Ámeliy sabaq (Á)
	18

	Á1
	Programmalastırıw ortalıǵın sazlaw (g++, DEV C++ yamasa Code::Blocks), birinshi C++ programmasın jazıw hám kompilyaciyalaw.
	2

	Á2
	Sızıqlı algoritmler tiykarında programma kodın jazıw hám testten ótkeriw.
	2

	Á3
	Tarmaqlanıwshı algoritmler tiykarında máselelerdi programmalastırıw.
	2

	Á4
	Tákirarlanıwshı algoritmler (cikller) járdeminde máseleler sheshiw.
	2

	Á5
	Massivler hám funkciyalardan paydalanıp máselelerdi modulli túrde sheshiw.
	2

	Á6
	Fayllar menen islew: sensor ólshemleri CSV faylın oqıw, qáte mánislerdi filtrlew, háreketleniwshi ortashanı esaplaw hám nátiyjeni faylǵa jazıw.
	2

	Á7
	Izlew hám sortlaw algoritmlerin ámelge asırıw: sızıqlı hám binar izlew; kóbikli, qosıw, birlestiriw hám tez sortlaw; izlew waqtın std::chrono járdeminde ólshew hám salıstırıw.
	2

	Á8
	Sızıqlı strukturalar hám xesh-kesteler: baylanısqan dizimdi ámelge asırıw, stek járdeminde qawsırmalardı tekseriw, std::unordered_map penen sózler chastotasın esaplaw.
	2

	Á9
	Terekler hám graflar: ekilik izlew teregin ámelge asırıw; torlı kartada (labirint) BFS járdeminde robot ushın qısqa joldı tabıw. 
	2



	6.
	Ózbetinshe jumıs tapsırmaları
	72

	1
	Sanaq sistemaları, ASCII/Unicode (UTF-8) hám haqıyqıy sanlar formatın ózbetinshe úyreniw; sanlardı túrli formatlarda kórsetiwshi konventor programmasın jazıw.
	12

	2
	Massiv hám vektor tiykarında maǵlıwmatlardı statistikalıq qayta islew programmasın islep shıǵıw.
	12

	3
	Sortlaw algoritmlerin ámeliy salıstırıw: túrli kólemdegi maǵlıwmatlarda islew waqtın ólshew, nátiyjelerdi keste hám grafik kórinisinde analizlew, prezentaciya etiw. 
	12

	4
	Sensor maǵlıwmatların qayta islew mini-proekti: fayldan oqıw, filtrlew, anomaliyalardı anıqlaw hám esabat jaratıwshı programma. 
	12

	5
	Xaffman algoritmi menen tekstti qısıw programması: chastota analizi, terek dúziw, kodlaw hám dekodlaw, qısıw koefficientin esaplaw.
	12

	6
	Robottıń torlı kartada jolın jobalastırıw proekti: BFS yamasa Deykstra algoritmin ámelge asırıw hám proektti qorǵaw.
	12



	7.
	Bilimlendiriw texnologiyaları hám metodları

	1. lekciyalar (multimedia hám vizualizaciya quralları menen);
1. lekciya dawamında tikkeley kodlaw (live coding) hám kórsetiw;
1. ámeliy sabaqlardı kompyuter auditoriyasında C++ tilinde programmalastırıw arqalı orınlaw hám juwmaq shıǵarıw;
1. interaktiv keys-stadiler;
1. blic-soraw;
1. toparlarda islew hám jup bolıp programmalastırıw (pair programming);
1. programma kodın óz-ara tallaw (code review);
1. prezentaciya etiw;
1. komanda bolıp islew hám qorǵaw ushın proektler;



	8.
	Studentler tárepinen kreditlerdi alıw ushın talaplar

	Pánge baylanıslı teoriyalıq hám metodikalıq túsiniklerdi tolıq meńgeriw, C++ tilinde jazılǵan programma arqalı analiz nátiyjelerin durıs kórsete alıw, úyrenilip atırǵan procesler haqqında ózbetinshe pikir júritiw, ámeliy sabaqlar hám ózbetinshe jumıs tapsırmaların orınlaw hámde juwmaqlawshı baqlaw boyınsha jazba/test jumısın tapsırıw.




	9.
	Studentler bilimin bahalaw kriteriyası

	a) 5 baha alıw ushın studenttiń bilim dárejesi tómendegilerge juwap beriwi tiyis:
1. pánniń mánisi hám mazmunın tolıq sáwlelendire alsa;
1. pándegi temalardı túsindiriwde ilimiylik hám logikalılıq saqlanıp, ilimiy qáte hám aljasıwlarǵa jol qoymasa;
1. pán boyınsha tema materiallarınıń teoriyalıq yamasa ámeliy áhmiyeti tuwralı anıq kózqarasqa iye bolsa;
1. pán sheńberinde ózbetinshe erkin pikirlew uqıplılıǵın kórsete alsa;
1. berilgen sorawlarǵa anıq hám qısqa juwap bere alsa;
1. konspektke puqta tayarlanǵan bolsa;
1. ámeliy tapsırmalardaǵı programmalar barlıq test jaǵdaylarında durıs hám nátiyjeli islese, kod túsinikli jazılǵan bolsa;
1. ózbetinshe tapsırmalardı tolıq hám anıq orınlaǵan bolsa;
1. barlıq ámeliy kónlikpe hám kompetenciyalardı ózlestirgen bolsa;
1. teoriyalıq bilimlerdi túrli jaǵdaylarda qollay alsa;
1. sistemalı tásil, sabaqlaslıqqa ámel etse.

	b) 4 baha alıw ushın studenttiń bilim dárejesi tómendegilerge juwap beriwi tiyis:
1. pánniń mánisi hám mazmunın túsingen, pándegi temalardı túsindiriwde ilimiy hám logikalıq aljasıwlarǵa jol qoymasa;
1. pánniń mazmunın ámeliy áhmiyetin túsingen bolsa;
1. pán boyınsha berilgen wazıypa hám tapsırmalardı oqıw baǵdarlaması sheńberinde orınlasa;
1. ámeliy tapsırmalardaǵı programmalar tiykarǵı test jaǵdaylarında durıs islese, ayırım kemshiliklerge (nátiyjelilik, kodtı rásmiylestiriw) jol qoyılǵan bolsa;
1. pán boyınsha berilgen sorawlarǵa durıs juwap bere alsa;
1. pán boyınsha konspektin puqta alıp barǵan bolsa;
1. pán boyınsha ózbetinshe tapsırmalardı tolıq orınlaǵan bolsa;
1. barlıq ámeliy kónlikpe hám kompetenciyalardı ózlestiriwge háreket etken bolsa.

	d) 3 baha alıw ushın studenttiń bilim dárejesi tómendegilerge juwap beriwi tiyis:
1. pán haqqında ulıwma túsinikke iye bolsa;
1. pándegi temalar tar sheńberde ashıp berilip, túsindiriwde ayırım aljasıwlarǵa jol qoysa;
1. ámeliy tapsırmalardaǵı programmalardıń birli-yarımı islese yamasa tek test jaǵdaylarında durıs nátiyje berse;
1. pán boyınsha ózbetinshe tapsırmalardı negizinen orınlaǵan bolsa;
1. túsindiriw erkin bolmasa;
1. pán boyınsha sorawlarǵa anıq emes hám shatasıp juwaplar alınsa;
1. pán boyınsha tekst puqta qáliplestirilmegen bolsa.

	e) tómendegi jaǵdaylarda studenttiń bilim dárejesi qanaatlandırarsız 2 baha menen bahalanıwı múmkin:
1. pán boyınsha sabaqlarǵa tayarlanbaǵan bolsa;
1. pán boyınsha sabaqlarǵa tiyisli heshqanday kózqarasqa iye bolmasa;
1. pán boyınsha ózbetinshe tapsırmalardı tolıq orınlamaǵan bolsa;
1. programma kodı yamasa tekstler basqalardan kóshirilgeni bilinip tursa yamasa programma islemese;
1. pán boyınsha tekstte saldamlı qáte hám aljasıwlar bolsa;
1. pánge baylanıslı berilgen sorawlarǵa juwap alınbasa;
1. pándi bilmese.

	Bahalaw túrleri
	Maksimal ball
	Ótkeriw waqtı

	Shegaralıq baqlaw
	50
	

	Birinshi shegaralıq baqlaw pán boyınsha ótilgen lekciya temalarınan test yamasa jazba baqlaw jumısı hámde belgilengen ámeliy tapsırmalardı orınlaw hám olar boyınsha esabat tapsırıw tiykarında ámelge asırıladı.
	


25
	


Oqıw barısı grafigi boyınsha

	Ekinshi shegaralıq baqlaw pán boyınsha ótilgen lekciya temalarınan test yamasa jazba baqlaw jumısı, belgilengen ámeliy tapsırmalardı orınlaw hám olar boyınsha esabat tapsırıw, sonday-aq ózbetinshe jumıs tapsırmaların orınlaw hám usınıw tiykarında ámelge asırıladı.
	



25
	



Oqıw barısı grafigi boyınsha

	Juwmaqlawshı baqlaw
	50
	

	Jazba jumıs / Test
	50
	Semestr sońında

	Pán boyınsha barlıǵı:
	100



	10.
	Paydalanılǵan ádebiyatlar

	Tiykarǵı ádebiyatlar

	1.
	Michael T. Goodrich, Roberto T, David M. Mount. Data Structures and Algorithms in C++. 2011. 738 pg.

	2.
	Roberts E. Programming Abstractions in C++. Stanford University, Autumn Quarter 2012. 1046 pg. CS106B kursi o‘quv qo‘llanmasi. 

	3.
	Morin P. Open Data Structures (in C++). Edition 0.1Gβ. 2012. 322 pg.

	4.
	Laaksonen A. Competitive Programmer’s Handbook. University of Helsinki, 2018. 

	5.
	Q.S. Raxmanov, Sh.T. Kasimova. C++ tilida dasturlash (o’quv qo’llanma). Toshkent - «Aloqachi» - 2017. 260 b.

	6.
	A.M.Polatov. Algoritmlar va C++ tilida dasturlash asoslari (o’quv qo’llanma). Toshkent “Universitet” 2017

	7.
	Bruce Eckel. Thinking in C++. 2000. Published by Prentice Hall Inc. 878 pg.

	Qosımsha ádebiyatlar

	8.
	Shaffer C.A. Data Structures and Algorithm Analysis in C++. Edition 3.2. Virginia Tech, 2013. https://people.cs.vt.edu/shaffer/Book/

	9.
	MacKay D.J.C. Information Theory, Inference, and Learning Algorithms. Cambridge University Press, 2003. http://www.inference.phy.cam.ac.uk/mackay/itila/

	Informaciya derekleri 

	10.
	LearnCpp.com – Learn C++.  https://www.learncpp.com/

	11.
	Massachusetts Institute of Technology (MIT): 6.006 Introduction to Algorithms (Spring 2020). MIT OpenCourseWare. https://ocw.mit.edu/courses/6-006-introduction-to-algorithms-spring-2020/

	12.
	Stanford University: CS106B Programming Abstractions (C++). E. Roberts, Programming Abstractions in C++. https://cs106b.stanford.edu/

	13.
	Harvard University: CS50x Introduction to Computer Science. https://cs50.harvard.edu/x/

	14.
	National University of Singapore (NUS): CS2040C Data Structures and Algorithms (C++). VisuAlgo (visualgo.net) https://comp.nus.edu.sg/~stevenha/cs2040c.html

	15.
	University of Cambridge: Computer Science Tripos, Part IA – Algorithms Cormen ., Introduction to Algorithms; F. Stajano, (handout). https://www.cl.cam.ac.uk/teaching/2223/Algorithm1

	16.
	Princeton University: COS 226 Algorithms and Data Structures. R. Sedgewick, K. Wayne, Algorithms, 4th edition https://algs4.cs.princeton.edu/home/




Kafedra baslıǵı:                                                prof. N.Uteuliev

